Document ID: /roh_data/filtered/fineweb-2-filterrobots_roh.jsonl.gz/17560

La ruta dal San Bernardino è la segund impurtanta ruta da transit tras las alps, scriva la regenza grischuna. E gia oz dettia quai savens colonnas e bler traffic. Cun las mesiras proponidas, d’engrondir il traject tranter La Punt/Reichenau ed il tunnel da l’Islabella sin quatter vials, duajan talas colonnas vegnir evitadas ed era la segirezza da traffic duai uschia vegnir megliurada, scriva la regenza grischuna.
Prendi invista al plan sectorial da la Confederaziun
La regenza grischuna beneventa che quai dat uss ina vista cumpletta ma tuttina manchia anc la relaziun tar il fond per las vias naziunals e d’aglomeraziun ed uschia la recepziun da bun 400 kilometers via en la rait da vias naziunala, scriva la regenza.
Pretensiuns concretas en il Partenz ed il Mesauc
Per il chantun Grischun èsi legraivel che la cumplettaziun e sanaziun da la via tras il Partenz appartegn tar il program per las vias naziunalas. Era la colliaziun cun l’A13 a Grono en il Mesauc vegn beneventada da la regenza.
RR novitads 09:00